Id-Deċiżjoni tal-kunsill
ta’ l-10 ta’ Ottubru 1994
li tikkonċerna l-pożizzjoni komuni definita fuq il-bażi ta’ l-Artikolu J.2 tat-Trattat fuq l-Unjoni Ewropea, u dwar is-sospensjoni ta’ ċerti restrizzjonijiet fuq il-kummerċ mar-Repubblika Federali tal-Jugoslavja (Serbja u Montenegro)
(94/673/PESK)
IL-KUNSILL TA’ L-UNJONI EWROPEA,
Wara li kkunsidra t-Trattat fuq l-Unjoni Ewropea, u b’mod partikolari l-Artikolu J.2 tiegħu,
Wara li kkunsidra r-Riżoluzzjoni 943 (1994) adottata fit-23 ta’ Settembru 1994 mill-Kunsill tas-Sigurtà tal-Nazzjonijiet Uniti,
IDDEĊIEDA DAN LI ĠEJ:
Artikolu 1
F’konformità mar-Riżoluzzjoni 943 (1994) adottata fit-23 ta’ Settembru 1994 mill-Kunsill tas-Sigurtà tal-Nazzjonijiet Uniti, ċerti restrizzjonijiet fuq il-kummerċ mar-Repubblika Federali tal-Jugoslavja (Serbja u Montenegro) għandhom jiġu sospiżi.
Artikolu 2
Din id-Deċiżjoni għandha tiġi pubblikata fil-Ġurnal Uffiċjali.
Magħmula fil-Lussemburgu, fl-10 ta’ Ottubru 1994.